ทองคำปิดบวก 10 เซนต์
สัญญาทองคำตลาดนิวยอร์กปิดบวก นักลงทุนเข้าซื้อทองคำเพื่อหลีกเลี่ยงความเสี่ยง
12 มี.ค. 2553

สัญญาทองคำตลาดนิวยอร์กปิดบวก นักลงทุนเข้าซื้อทองคำเพื่อหลีกเลี่ยงความเสี่ยง
สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 10.00 เซนต์ ปิดที่ 1,108.20 ดอลลาร์/ออนซ์ หลังจากเคลื่อนตัวในช่วง 1,111.70-1,100.50 ดอลลาร์
ขณะที่สัญญาโลหะเงินส่งมอบเดือนพ.ค.ปิดที่ 17.16 ดอลลาร์/ออนซ์ เพิ่มขึ้น 14.20 เซนต์
ส่วนสัญญาพลาตินัมส่งมอบเดือนเม.ย.ปิดที่ 1,612.70 ดอลลาร์/ออนซ์ พุ่งขึ้น 22.50 ดอลลาร์ และสัญญาพัลลาเดียมเดือนมิ.ย.ปิดที่ 461.00 ดอลลาร์ ลดลง 3.65 ดอลลาร์
นักลงทุนเข้าซื้อสัญญาทองคำเพื่อหลีกเลี่ยงความเสี่ยงในยามที่เศรษฐกิจโลกเผชิญกับความผันผวน หลังจากจีนเปิดเผยดัชนีราคาผู้บริโภค( CPI) เดือนก.พ.ขยายตัว 2.7% เมื่อเทียบเป็นรายปี และผลผลิตภาคอุตสาหกรรมพุ่งขึ้น 20.7% ในช่วงสองเดือนแรกของปีนี้ ซึ่งทำให้เกิดความวิตกกังวลว่าจีนอาจชะลอแผนการใช้มาตรการกระตุ้นเศรษฐกิจ
กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้เข้าถือครองทองคำที่ระดับ 1,115.511 ตัน ณ วันที่ 10 มี.ค. ซึ่งลดลง 0.609 ตันจากวันที่ 5 มี.ค.